|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝΠΕΡ/ΚΗ Δ/ΝΣΗ ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠ/ΣΗΣ ΔΥΤ. ΕΛΛΑΔΑΣ**ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΑΧΑΪΑΣ****ΤΜΗΜΑ Γ΄ΠΡΟΣΩΠΙΚΟΥ** |  | **Πάτρα, 31/8/2022** **Αρ. πρωτ.:** **Δ.Υ.** |
|  |
| **ΠΡΟΣ:** | **Τους Δ/ντές, Πρ/νους και Εκπ/κούς των σχολείων** |
| Ταχ. Δ/νση : Ερμού 70, 26221, ΠΑΤΡΑΠληροφορίες :.Τσιγκρή Ε.Τηλ. : 2610229259-235E-mail : mail@dipe.ach.sch.grΙστοσελίδα : <http://dipe.ach.sch.gr> |
|  |

|  |
| --- |
|  |

 |
| **ΘΕΜΑ:** | **«Οδηγίες για το ξεκίνημα του σχολικού έτους 2022-2023»** |

Με το ξεκίνημα του νέου σχολικού έτους 2022-23 την Πέμπτη 1 Σεπτεμβρίου 2022, καλούνται οι Διευθυντές, οι Προϊστάμενοι και οι εκπαιδευτικοί των σχολείων μας να μεριμνήσουν για τα εξής:

* Οι εκπαιδευτικοί που υπηρετούν στο σχολείο της οργανικής τους θέσης παρουσιάζονται και κάνουν ανάληψη υπηρεσίας στο σχολείο τους .
* Οι εκπαιδευτικοί α)που κρίθηκαν και τοποθετήθηκαν ως λειτουργικά υπεράριθμοι, β) που ήταν στη Διάθεση του ΠΥΣΠΕ και τοποθετήθηκαν σε σχολείο, γ) που διορίστηκαν και δ) που αποσπάστηκαν από άλλα ΠΥΣΠΕ στη Διεύθυνσή μας παρουσιάζονται και κάνουν ανάληψη υπηρεσίας στο σχολείο που τοποθετήθηκαν.
* Οι εκπαιδευτικοί που αποσπάστηκαν από ΠΥΣΔΕ σε ΠΥΣΔΕ στην βαθμίδα «Α/ΘΜΙΑ» οφείλουν να παρουσιαστούν **στην Διεύθυνση Δευτεροβάθμιας Εκπαίδευσης Αχαΐας για ανάληψη υπηρεσίας την Πέμπτη 1-9-2022 και ώρα 8:30π.μ-11:00π.μ(Γιαννιτσών 5 & Ηπείρου,2ος όροφος, γραφείο Β5**, εν συνεχεία παρουσιάζονται και κάνουν ανάληψη υπηρεσίας στο σχολείο που τοποθετήθηκαν.
* Οι εκπαιδευτικοί που έχουν οργανική θέση σε σχολείο της Αχαΐας και αποσπάστηκαν σε άλλο σχολείο της Αχαΐας παρουσιάζονται και κάνουν ανάληψη υπηρεσίας στο σχολείο τοποθέτησής τους, αποκλειστικά και μόνο εφόσον αντικατασταθούν στο σχολείο της οργανικής τους θέσης.
* Οι εκπαιδευτικοί ειδικοτήτων, που συμπληρώνουν το ωράριό τους σε περισσότερα σχολεία, παρουσιάζονται και κάνουν ανάληψη υπηρεσίας στο σχολείο πρώτης τοποθέτησης.
* Οι εκπαιδευτικοί ειδικοτήτων, που το ωράριό τους υπολείπεται του προβλεπόμενου διδακτικού τους ωραρίου, συμπληρώνουν τις υπόλοιπες ώρες στο σχολείο της οργανικής τους θέσης ή της πρώτης ανάθεσης μέχρι το ΠΥΣΠΕ να οριστικοποιήσει με απόφασή του τη συμπλήρωση του ωραρίου τους.
* Οι εκπαιδευτικοί που κάνουν χρήση οποιασδήποτε μορφής άδειας δεν απαιτείται να κάνουν ανάληψη υπηρεσίας, παρά μόνο όταν εξαντληθεί η άδειά τους. Εφόσον η επιστροφή γίνεται έπειτα από μακροχρόνια άδεια απαιτείται νωρίτερα ενημέρωση και συνεννόηση με τη υπηρεσία μας για το σχολείο επιστροφής.
* Στα ολιγοθέσια δημοτικά σχολεία και στα νηπιαγωγεία που δεν έχει οριστεί προϊσταμένη/ος, μέχρι τον ορισμό της/ου, χρέη διοίκησης ασκεί ο αρχαιότερος στα χρόνια υπηρεσίας εκπαιδευτικός.
* Οι Διευθυντές των σχολείων τηρούν με απόλυτο τρόπο τη διαδικασία και τα χρονοδιαγράμματα ανάληψης υπηρεσίας των αναπληρωτών εκπαιδευτικών.
* Οι Διευθυντές των σχολείων δεν προχωρούν σε μετεγγραφές μαθητών, που διαφοροποιούν τη λειτουργικότητα του σχολείου τους, χωρίς να υπάρξει νωρίτερα συνεννόηση με το Διευθυντή Εκπαίδευσης.
* Οι Διευθυντές των σχολείων μετά την ανάληψη υπηρεσίας των εκπαιδευτικών του σχολείου τους εξετάζουν σχολαστικά την περίπτωση ενδεχόμενου κενού ή πλεονάσματος εκπαιδευτικού στο σχολείο τους και ενημερώνουν με σχετικό έγγραφο τη γραμματεία του Διευθυντή Εκπαίδευσης ή τη γραμματεία του ΠΥΣΠΕ μέχρι το μεσημέρι της 1ης Σεπτεμβρίου και ώρα 3:00 μ.μ.
* Οι Διευθυντές των σχολείων αποστέλλουν τις αναλήψεις υπηρεσίας των εκπαιδευτικών ή τις τοποθετούν στη θυρίδα της έδρας της Δ/νσης Π.Ε. Αχαΐας (Ερμού 70, 26221, Πάτρα).

|  |
| --- |
|  **Ο ΔΙΕΥΘΥΝΤΗΣ Π.Ε. ΑΧΑΪΑΣ****Δρ ΚΛΑΔΗΣ ΝΙΚΟΛΑΟΣ** |